CELEX: 22014D0095
Language: et
Date: 2014-05-16 00:00:00
Title: EMP ühiskomitee otsus nr 95/2014, 16. mai 2014 , millega muudetakse EMP lepingu XIII lisa „Transport”

30.10.2014   
            
            
               ET
            
            
               Euroopa Liidu Teataja
            
            
               L 310/60
            
         EMP ÜHISKOMITEE OTSUS
   nr 95/2014,
   16. mai 2014,
   millega muudetakse EMP lepingu XIII lisa „Transport”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida Euroopa Parlamendi ja nõukogu 20. oktoobri 2010. aasta määrus (EL) nr 996/2010 tsiviillennunduses toimuvate lennuõnnetuste ja intsidentide uurimise ja ennetamise kohta ning millega tunnistatakse kehtetuks direktiiv 94/56/EÜ (1).
            
         
               (2)
            
            
               Määrusega (EL) nr 996/2010 on kehtetuks tunnistatud nõukogu direktiiv 94/56/EÜ, (2) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
         
               (3)
            
            
               Seetõttu tuleks EMP lepingu XIII lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XIII lisa punkti 66d (nõukogu direktiiv 94/56/EÜ) tekst asendatakse järgmisega:
   
      „32010 R 0996: Euroopa Parlamendi ja nõukogu määrus (EL) nr 996/2010, 20. oktoober 2010, tsiviillennunduses toimuvate lennuõnnetuste ja intsidentide uurimise ja ennetamise kohta ning millega tunnistatakse kehtetuks direktiiv 94/56/EÜ (ELT L 295, 12.11.2010, lk 35).
      Käesolevas lepingus loetakse selle määruse sätteid järgmises kohanduses:
      artikli 18 lõikele 5 ja artikli 19 lõikele 1 lisatakse järgmine lõik:
      
         „Arvestades asjaolu, et Liechtensteinil ja Šveitsil on direktiivi 2003/42/EÜ kohaselt ühine riiklik andmebaas, koondatakse asjaomased Liechtensteinist pärinevad andmed kesksesse andmekogusse koos Šveitsi andmetega.””
      
   
   Artikkel 2
   Määruse (EL) nr 996/2010 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 17. mail 2014, tingimusel et kõik EMP lepingu artikli 103 lõike 1 kohased teated on edastatud (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 16. mai 2014
      
         
            EMP ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 295, 12.11.2010, lk 35.
   
      (2)  EÜT L 319, 12.12.1994, lk 14.
   
      (3)  Põhiseadusest tulenevad nõuded on nimetatud.